CELEX: 62012CN0287
Language: et
Date: 2012-06-07 00:00:00
Title: Kohtuasi C-287/12 P: Ryanair Ltd 7. juunil 2012 esitatud apellatsioonkaebus Üldkohtu (viies koda) 28. märtsi 2012 . aasta otsuse peale kohtuasjas T-123/09: Ryanair Ltd versus Euroopa Komisjon, Itaalia Vabariik, Alitalia — Compagnia Aerea Italiana SpA

6.10.2012   
            
            
               ET
            
            
               Euroopa Liidu Teataja
            
            
               C 303/11
            
         Ryanair Ltd 7. juunil 2012 esitatud apellatsioonkaebus Üldkohtu (viies koda) 28. märtsi 2012. aasta otsuse peale kohtuasjas T-123/09: Ryanair Ltd versus Euroopa Komisjon, Itaalia Vabariik, Alitalia — Compagnia Aerea Italiana SpA
   (Kohtuasi C-287/12 P)
   2012/C 303/21
   Kohtumenetluse keel: inglise
   
      Pooled
   
   
      Apellant: Ryanair Ltd (esindajad: advokaadid E. Vahida, I.-G. Metaxas-Maragkidis)
   
      Teised menetlusosalised: Euroopa Komisjon, Itaalia Vabariik, Alitalia — Compagnia Aerea Italiana SpA
   
      Apellandi nõuded
   
   
               —
            
            
               tühistada Üldkohtu (viies koda) 28. märtsi 2012. aasta otsus kohtuasjas T-123/09: Ryanair Ltd vs. Euroopa Komisjon, mis tehti apellandile teatavaks 29. märtsil 2012;
            
         
               —
            
            
               tunnistada vastavalt ELTL artiklitele 263 ja 264 Euroopa Komisjoni 12. novembri 2008. aasta otsus riigiabi asjas nr C 26/2008 (Alitalia SpA-le antud 300 miljoni euro suurune laen) osaliselt tühiseks osas, milles sellega ei nõutud Alitalia õigusjärglaselt või õigusjärglastelt abi tagasimaksmist ning antakse Itaaliale selle otsuse täitmiseks ajapikendust;
            
         
               —
            
            
               tunnistada vastavalt ELTL artiklitele 263 ja 264 12. novembri 2008. aasta otsus riigiabi nr N510/2008 asjas (Alitalia SpA varade müük) tervikuna tühiseks,
            
         
               —
            
            
               jätta komisjoni kohtukulud tema enda kanda ja mõista temalt välja Ryanairi kohtukulud;
            
         teise võimalusena,
   
               —
            
            
               saata kohtuasi Üldkohtule tagasi uue otsuse tegemiseks; ja
            
         
               —
            
            
               teha otsus esimese astme ja apellatsiooniastme kohtukulude kohta hiljem.
            
         
      Väited ja peamised argumendid
   
   Apellant väidab, et vaidlustatud kohtuotsus tuleb tühistada järgmistel põhjustel:
   
                
            
            
               Komisjoni 12. novembri 2008. aasta otsus riigiabi N510/2008 asjas (Alitalia SpA varade müük):
               
                           1.
                        
                        
                           vastuvõetavuse küsimuses on rikutud õigus- ja menetlusnorme. Üldkohus keeldus arutamast Ryanairi komisjoni otsuse põhjendatuse vaidlustamise küsimust ja kvalifitseeris Ryanairi hagi eseme ümber hagiks, mille eesmärk on ainult menetlusõiguste kaitse;
                        
                     
                           2.
                        
                        
                           rikutud on määruse (EÜ) nr 659/1999 (1) artikleid 4 ja 7. Esialgu teatatud meetmele lisatud kohustused ja järelevalvemehhanismid kujutasid endast muudatusi ja tingimusi, mis lisatakse otsusele vastavalt määruse nr 659/1999 artiklile 7. Apellant leiab, et Üldkohus rikkus õigusnorme, kvalifitseerides kohustused ja järelevalvemehhanismid vääralt kohustuseks;
                        
                     
                           3.
                        
                        
                           rikutud on määruse nr 659/1999 artiklit 10, kuna Üldkohus ei võtnud komisjoni vastu arvesse seda, et ta ei analüüsinud meetmete kõiki asjaomaseid tunnusjooni oma kontekstis;
                        
                     
                           4.
                        
                        
                           rikutud on määruse nr 659/1999 artiklit 10. Üldkohus otsustas, et komisjon ei pidanud analüüsima muid valikuid peale Alitalia varade müügi, nagu Itaalia oli teatavaks teinud. Kuna Üldkohus ei kaalunud, kas erainvestor oleks valinud alternatiivse lahenduse, rikkus Üldkohus õigusnorme;
                        
                     
                           5.
                        
                        
                           turumajandusliku investori põhimõtte muud kohaldamata jätmised;
                        
                     
                           6.
                        
                        
                           abi tagasimaksja jäeti kindlaks tegemata. Apellant leiab, et Üldkohus rikkus õigusnormi, jättes Alitalia ja CAI vahelise majandusliku järjepidevuse arvesse võtmata.
                        
                     
         
                
            
            
               Komisjoni 12. novembri 2008. aasta otsus riigiabi nr C 26/2008 asjas (Alitalia SpA-le antud 300 miljoni euro suurune laen): vastuvõetamatuks tunnistamist ei ole põhjendatud.
            
         
      (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT L 83, lk 1; ELT eriväljaanne 08/01, lk 339).